Проект: YSDA - BulSport
Проект: YSDA
В град Шчечин, Полша се проведе първа мобилност на младите посланици по проект "Млади доброволци на спортното развитие". В рамките на 5 дни, участници от България, Италия, Полша, Уелс и Унгария обсъждаха проблемите пред спорта и дискутираха нови методи за промоция на физическа активност.
Всички участници се обединиха около идеята, че спортът е универсален език, разбираем от всички и като такъв трябва и може да се използва не само за повишаване на човешкото здраве и работоспособност, но и като способ за изграждане на личностни и социални качества като дисциплина, точност, отговорност, успешна реализация в динамична или между културна среда и т.н. Срещата бе изключително полезна за младите посланици, които получиха решения и идеи за насърчаване на физическата активност и мотивацията за спорт сред техните съученици и приятели. Всички участваха активно в многобройните спортни дейности и практически занимания, предоставени им от специалистите и треньорите на баскетболен клуб "Морски вълци" Шчечин, Полша.
„Асоциация за развитие на българския спорт“, която е партньор от България в проекта взе участие в срещата с двама представители - Галин Генов млад посланик на спортното развитие и Ивайло Здравков - член на УС на АРБС. По проекта предстоят още 3 мобилности, като всеки от младите посланици на спортното развитие от България ще посети различна държава, за да обмени опит със своите връстници от други държави. Проект „Млади посланици на спортното развитие е съ-финансиран по програма „Еразъм+“ на Европейската комисия.
Пълна информация за проекта: http://www.bulsport.bg/i.php/projects_all/ysda_erasmus/index.html
Представяне на младите посланици на спортното развитие: http://www.bulsport.bg/i.php/ysda_erasmus/view.html?nid=13484